CELEX: C2006/281/31
Language: lv
Date: 2006-11-18 00:00:00
Title: Lieta C-347/06: Lūgums sniegt prejudiciālu nolēmumu — izteikts ar Tribunale Amministrativo Regionale di Brescia (Itālija) 2006. gada 17. augusta rīkojumu — ASM Brescia SpA pret Comune di Rodengo Saiano

18.11.2006   
            
            
               LV
            
            
               Eiropas Savienības Oficiālais Vēstnesis
            
            
               C 281/19
            
         Lūgums sniegt prejudiciālu nolēmumu — izteikts ar Tribunale Amministrativo Regionale di Brescia (Itālija) 2006. gada 17. augusta rīkojumu — ASM Brescia SpA pret Comune di Rodengo Saiano
   
   (Lieta C-347/06)
   (2006/C 281/31)
   Tiesvedības valoda — itāļu
   Iesniedzējtiesa
   Tribunale Amministrativo Regionale di Brescia
   Lietas dalībnieki pamata procesā
   
      Prasītājs: ASM Brescia SpA
   
   
      Atbildētāja: Comune di Rodengo Saiano
   
   Prejudiciālie jautājumi
   
               1)
            
            
               Vai EK līguma 43., 49. pants, 86. panta 1. punkts, kā arī vienlīdzīgas attieksmes, nediskriminācijas un pārskatāmības princips iestājas pret automātisku un vispārēju dabasgāzes piegādes perioda pagarinājumu līdz 2007. gada 31. decembrim koncesijām, kas iepriekšēji tika piešķirtas, neveicot konkursa procedūru?
            
         
               2)
            
            
               Vai EKL 43., 49. pants, 86. panta 1. punkts, kā arī vienlīdzīgas attieksmes, nediskriminācijas un pārskatāmības princips iestājas pret tālāku pašreizējo dabīgās gāzes koncesiju automātisku perioda pagarinājumu līdz 2009. gada 31. decembrim, kas iepriekšēji tika piešķirtas, neveicot konkursa procedūru, ievērojot to, ka:
               
                           a)
                        
                        
                           koncesionārs veica sabiedrību apvienošanos, kā rezultātā, salīdzinot ar sākotnējo lielāko sabiedrības sabiedrību, ir iespējams sniegt pakalpojumus divkāršam patērētāju skaitam;
                        
                     
                           b)
                        
                        
                           koncesionārs ir ieguvis vairāk kā 100 000 galīgo patērētāju, vai arī tādu piegādātās gāzes daudzumu, kas pārsniedz 100 miljonus kubikmetrus gadā, vai arī apkalpo visu pašvaldības teritoriju;
                        
                     
                           c)
                        
                        
                           vismaz 40 % no koncesionāra akciju kapitāla ir nodoti privātiem akciju turētājiem?
                        
                     
         
               3)
            
            
               Vai dabasgāzes koncesiju perioda pagarinājums, ņemot vērā pirmajā, kā arī otrajā jautājumā aprakstīto situāciju, ir pretējs Padomes 2003. gada 26. jūnija Direktīvas 2003/55/EK (1) ceturtajam, astotajam, desmitajam un astoņpadsmitajam apsvērumam, kā arī šīs direktīvas 23. panta 1. punktam, EK līguma 10. pantam un saprātīguma un samērīguma principam, it īpaši attiecībā uz:
               
                           a)
                        
                        
                           valstu pienākumu sasniegt dabasgāzes tirgus liberalizācijas mērķi līdz 2007. gada 1. jūlijam;
                        
                     
                           b)
                        
                        
                           aizliegumu valstīm pieņemt vai paturēt spēkā tādas valsts tiesību normas, kas ir pretējas dabīgās gāzes tirgus liberalizācijai;
                        
                     
                           c)
                        
                        
                           valstu pienākumu pārejas periodu saistīt ar saprātīgu termiņu un objektīvām vajadzībām?
                        
                     
         
      (1)  OV L 176, 57. lpp.